《铜雀妓》
明代·袁昌祚

层台在漳河，遥望蓬莱阙。君王相往来，靓妆待明月。

月出耿夜光，轻风飏流黄。便逐浮云起，何能梦高唐。

昨日邺城隅，游冶者谁子。金镮双凤凰，欲买朱丝履。

履卖未足珍，寄言遗所亲。青楼若生女，莫作漳台人。

作者简介：（1536—?）明广东东莞人，字茂文，原名炳。隆庆五年进士。授左州知州，调彝陵。历官四川布政司参议。督采贡木，事办而不扰。川人德之。以忧归。